Source: http://nl.ijs.si/e-zrc/bs/html/bs.zrcola.html
Timestamp: 2017-10-19 14:38:39+00:00
Document Index: 3267608

Matched Legal Cases: ['§ 1', '§ 2', '§ 3', '§ 4', '§ 5', '§ 6']

BRIŽINSKI SPOMENIKI (2007-04-06)
Uredništvo elektronske izdaje: Matija Ogrin
Računalniški zapis in redakcija: Tomaž Erjavec
§ 1Elektronska izdaja Brižinskih spomenikov (BS) prinaša najstarejša slovenska besedila (ki so tudi najstarejša slovanska besedila, zapisana v latinici), v integraciji slike, besede in zvoka.
§ 2Izdaja temelji na prejšnjih treh tiskanih znanstvenokritičnih izdajah BS (SAZU 1992, 1993, ZRC SAZU 2004). Njihovo vsebino nadgrajuje z nekaterimi možnostmi digitalnega medija. Vsebuje:
vse prepise in uvodne študije tiskane izdaje (2004) s konkordančnim slovarjem in dopolnjeno bibliografijo;
digitalne fotografije rokopisnih folijev BS v več stopnjah ločljivosti;
digitalizirano govorno rekonstrukcijo BS, ki jo je podal †prof. Tine Logar (1994) in je integrirana v prepise; s tem je omogočeno hkratno branje in poslušanje tisoč let stare slovenščine;
več starejših prepisov BS v besedilni obliki in omogoča njihovo medsebojno primerjanje; izbor teh znanstveno najbolj relevantnih prepisov predstavlja 200 let zgodovine raziskovanja in razumevanja BS.
§ 3Izdaja vsebuje tudi stran za šolsko in poljudno rabo, ↑ ki ponuja primerno zamejen pogled na vsebino izdaje, in zemljevid ↑ za prostorsko umestitev BS.
§ 4Večina prepisov in gradiva e-izdaje je dostopna s tipografijo, ki je računalnikom vgrajena. Posebne znake uporabljajo le fonetični prepis, deli gesel Slovarja BS v stcksl in mestoma nekateri prepisi. Brižinski spomeniki so zato dostopni v dveh različicah HTML. Ena pravilno prikaže vsa posebna znamenja, zato pa uporablja nekatere nestandardne znake in za njihov prikaz potrebuje pisavo ZRCola. Druga različica prikaza v HTML uporablja samo standardne Unikodove znake, vendar za ceno ne povsem natančnega izpisa. Med obema prikazoma je možno preklapljati na vrhu vsake strani HTML; za prikazovanje natančnega izpisa HTML je potrebno na vaš računalnik namestiti pisavi "00 ZRCola" in "01 CERKola", ki sta dostopni tudi kot sestavni del pričujoče izdaje.
§ 5Elektronski medij izdaje prinaša s seboj nekatere očitne prednosti – od splošne dostopnosti po spletu do možnosti vzporedne predstavitve posameznih prepisov in faksimilov ter navzkrižnih povezav znotraj besedila. Elektronska izdaja je izvorno zapisana v jeziku XML in v skladu s priporočili iniciative za zapis besedil Text Encoding Initiative, TEI P4. Za prikaz v brskalnikih je na voljo izdaja v zapisu HTML, ki je avtomatsko generiran iz zapisa v TEI. Zapis TEI je tako kanonična in trajna oblika izdaje, ki jo je mogoče računalniško obdelovati na različne načine, medtem ko je zapis HTML primeren za dejansko branje besedila.
§ 6Brižinski spomeniki so (tako v zapisu HTML kot TEI) prosto dostopni na spletnih straneh projekta Elektronske znanstvenokritične izdaje slovenskega slovstva. Od tam si jih lahko prenesete na svoj računalnik in jih berete tudi brez spletne povezave. Na digitalnih nosilcih jih lahko posredujete še drugim bralcem.
Matija Ogrin, Tomaž Erjavec
Ljubljana, julij 2006
Vzporedni prikazi
Kvantiteta, naglas in tonematika
Obdelava zvočnega zapisa govorne rekonstrukcije za elektronsko izdajo (Damjan Bojadžiev)
Govorna rekonstrukcija jezika Brižinskih spomenikov, 1994 (Tine Logar)
Sodobna slovenščina (Boris Paternu, France Bernik, Jože Faganel, Franc Jakopin, Janko Kos, Tine Logar, Marijan Smolik, Janez Zor)
Prevod: latinščina (Kajetan Gantar)
Prevod: nemščina (Klaus Detlef Olof)
Prevod: angleščina (Gerald Ch.Stone)
Prevod: italijanščina (Janko Jež)
Prevod: poljščina (Leszek Moszińsky)
Vzporedni prikaz: šolski
Vzporedni prikaz: osnovni
Vzporedni prikaz: diplomatični prepisi
Vzporedni prikaz: kritični prepisi
Vzporedni prikaz: fonetični in podporni prepisi
Vzporedni prikaz: prevodi
Vzporedni prikaz: vsi prepisi in prevodi
O slovarju (Janez Zor s sodelovanjem Franca Jakopina in Tineta Logarja)
Slovar besedja Brižinskih spomenikov
Oris raziskav (Igor Grdina)
Über die elektronische Ausgabe
Der Kodex Clm 6426
Die diplomatische und die kritische Umschrift
Die Bibliographie und der Forschungsstand
About the digital edition of the Freising Manuscripts
Codex Clm 6426
The diplomatic and critical transcription
The bibliography and research on the Freising Manuscripts
Krajšave in kratice
Brižinski spomeniki za poljudno in šolsko rabo
Besedilo spomenikov
Osnovne informacije o Brižinskih spomenikih
Zemljevid Koroške in Solnograškega
Zemljevid (Jerneja Fridl in Meta Ferjan, Geografski inštitut Antona Melika ZRC SAZU)
Redakcijsko poročilo k izdaji BS 2004 (Jože Faganel)
1. izdaja, 1992
2. izdaja, 1993
3. izdaja, 2004
O elektronski izdaji, njeni vsebini in sestavi: BS 1806–2006 (Matija Ogrin, Tomaž Erjavec)
Izhodišče in namen elektronske izdaje
Novosti e-izdaje
Ekdotična vodila in način prezentacije